মুজিব ও তার সরকারের মনযোগ ছিল নিছক মিথ্যাপ্রচারে, এজন্যই তদন্তে হাত দেয়নি। তাতে তার আগ্রহও ছিল না। তিনি যেন পরিসংখ্যান নিয়ে কোন প্রকান্ড বিষয় লুকাতে চাচ্ছিলেন। তার ভয় ছিল, এমন একটি তদন্তে সে বিষয়টি এবং সে সাথে তার সরকারের মিথ্যাচারিতা বিশ্ববাসীর কাছে প্রমাণিত হয়ে যাবে। বিশ্বের তাবত মিথ্যাচারি দুর্বৃত্ত্বরা নিরপেক্ষ তদন্তকে এজন্যই যমের মত ভয় করে। একাত্তরের ঘটনা নিয়ে এজন্যই বাংলাদেশে আজও কোন বিচার বিভাগীয় তদন্ত হয়নি। অথচ তেমন একটি তদন্ত পাকিস্তানে হয়েছে। সে কমিশনের প্রধান ছিলেন পাকিস্তানে সুপ্রিম কোর্টের প্রধান বিচারপতি জনাব হামদুর রহমান, যিনি ছিলেন একজন পূর্ব-পাকিস্তানী বাংলাভাষী। তদন্ত রিপোর্টে তিনি লিখেছেন,“বাংলাদেশ কর্তৃপক্ষের বক্তব্য মতে ৩০ লাখ বাঙ্গালী হত্য এবং ২ লাখ পূর্ব পাকিস্তানী মহিলাদের ধর্ষণের জন্য পাকিস্তান আর্মি দায়ী। কোনরূপ বিষদ যুক্তিতর্ক ছাড়া বলা যায় এ সংখ্যা অতিশয় অতিরঞ্জিত। এমন ক্ষয়ক্ষতি পূর্ব পাকিস্তানে মোতায়েনকৃত পাকিস্তান আর্মির সকল জনশক্তির পক্ষেও সাধন করা অসম্ভব এমনকি যদি তাদের জন্য অন্য আর কিছু করার নাও থাকতো। অথচ বাস্তবতা ছিল পাকিস্তান আর্মির সৈন্যদের অবিরাম লড়াই করতে হচ্ছিল মুক্তি বাহিনীর বিরুদ্ধে, ভারতীয় অনুপ্রবেশকারিদের বিরুদ্ধে এবং পরবর্তীতে হানাদার ভারতীয় সেনাবাহিনীর বিরুদ্ধে। এছাড়াও তাদের চালাতে হচ্ছিল পুরা একটা সিভিল প্রশাসন, চালু রাখতে হচ্ছিল যোগাযোগ ব্যবস্থা এবং খাদ্য জোগানোর ব্যবস্থা করতে হচ্ছিল ৭ কোটি মানুষের। সুতরাং এ বিষয়টি সুস্পষ্ট- হত্যা ও ধর্ষনের যে সংখ্যা বাংলাদেশ কর্তৃপক্ষ পেশ করেছে তা সম্পূর্ণ “fantastic and fanciful.”- (Government of Pakistan (1971)”